钦定古今图书集成/明伦汇编/闺媛典/第106卷 > 皇清十二 > 陈子晋妻莫氏
## 钦定古今图书集成/明伦汇编/闺媛典/第106卷 > 皇清十二 > 陈子晋妻莫氏

按《广东通志》：莫氏，连州陈子晋妻。夫亡守节。事姑李氏、祖姑张氏，均尽诚孝。祖姑病笃，躬侍汤药，弗离左右。丁亥，寇至，将临城，其父母买舟远避，使人迎氏与俱，氏抱其幼子相付曰：“幸为我善保持之，吾有二老姑在，义不同去，生死惟命也。” 及贼破城，遂投井死。